Matisse Thybulle

Matisse Vincent Thybulle (Scottsdale, Arizona (AEB), 1997ko martxoaren 4a) National Basketball Association (NBA) Philadelphia 76ers taldeko saskibaloi jokalari profesional australo-estatubatuarra da. 2019ko NBAko aurreikuspenetan lehen itzulian hautatu zuten 20. hautaketa orokorrean. 2021ean, NBAko Defentsa Orokorreko Bigarren Talderako izendatu zuten.

Thybulle unibertsitateko saskibaloian jokatu zuen Washinton Huskies taldearekin. 2019an, senior gisa, nazioko atzelari nagusi gisa aitortu zuten Naismith Defensive Player of the Year eta Lefty Driesell sariarekin. Thybullek  lehen taldeko konferentzia guztien ohoreak ere irabazi zituen Pac-12n, eta Urteko Defentsako Jokalari gisa errepikatu zuen Pac-12n.

Thybulle estatubatuar eta australiar hiritar bikoitza da, eta bere haurtzaroko zazpi urte inguru Sydneyn igaro zituen. Australiako selekzioko (Boomers deitua) kide izan zen Tokioko 2020ko Udako Olinpiar Jokoetan.

Hastapenak 
Thybulle Scottsdalen (Arizona) jaio zen; Harlem New Yorkeko auzoan hazitako Greg izeneko Haitiko ingeniariaren eta 2015ean leuzemiaz hil zen Elizabeth Thybulle doktore naturopata zituen guraso. Henri Matisse artista frantziarraren omenez jarri zioten izena. Bi urte zituela, bere familia Sydneyra (Australia) joan zen bizitzera, eta, han, zazpi urte inguru bizi izan ziren. Thybullek ez zuen saskibaloian asko jokatu Australian. Han, igeri egitea gehiago interesatzen zitzaion, eta sorosleak "oso gauza arriskutzuak zirela" esan zuen behin. Bere familia, AEBra itzuli zen 2005ean, eta Sammamish-en (Washington) kokatu zen, Seattleko ekialdeko auzo batean.

Thybulle ezin izan zuen layup edo "bandejak" koherentziaz egin zortzigarren ikasturtea arte, haren koordinazioa bere abiaduraz berdindu arte, gutxi gorabehera. Skyline High School-era joan zen bi urtez; gero, hurbileko Eastside Catholic-era aldatu zen, non Scout.com-ek lau izarreko kontratu gisa sailkatu zuen, eta ESPNk, hiru izarrekin, eta 2015ean graduatu zen.

Unibertsitateko karrera 
Thybullek Seattleko Washingtongo Unibertsitatera (Huskies deituak) joatea aukeratu zuen Lorenzo Romar Huskiesen entrenatzailearekin zuen harremanagatik. 2015-16an, lehen mailako ikasle gisa, 34 partidek hasieratik jokatu zituen 6,2 puntu, 3,2 errebote eta 1,6 asistentzia lortuz partidako, 24,1 minututan. 2016-17ko bigarren mailan, 10,5 puntu, 3,1 errebote eta 2,1 lapurreta lortu zituen, batez beste, baina Huskiek bi partida bakarrik irabazi zuten konferentzian, eta  izan ziren Romarrek Washingtonen jokatutako hamabosgarren denboraldian, eta kaleratu egin zuten.

Entrenatzaileak utzi ostean, Thybullek programa uztea pentsatu zuen. Hala ere, 2017-18rako itzultzea erabaki zuen Mike Hopkins entrenatzaile berriarekin elkartu ostean. Jim Boeheim-en gidaritzapean, 22 urteko Sirakusako laguntzaile ohiak Washingtonen instalatzeko asmoa zuen Orangeren 2-3 zonaldearen defentsan saldu zuen. Otsailaren 17an, Thybullek 26 puntu lortu zituen Coloradoren aurka 82-59 irabazita. 2,1 m hego-luzera izanik Huskiesen zona-defentsarako funtsezkoa izan zen, 2011-12 urteaz geroztik taldearen 20 garaipeneko lehen denboraldirako gakoa izan baitzen. Pac-12ko Urteko Defentsa Jokalari izendatu zuten, eskolaren historian ohorea jaso zuen lehen jokalaria bilakatuz. Thybullek 11,2 puntu lortu zituen partida bakoitzeko, Huskiesen denboraldi bakarreko errekorra ezarri zuen 101 lapurretarekin eta Washingtonen liderra izan zen 49 blokeorekin. Pac-12ren historian, bigarren jokalaria izan zen denboraldi berean, gutxienez, 90 lapurreta eta 40 blokeo lortzen zituena, Jeff Trepagnierrekin batera (USC, 1999–2000).

2018-19an, Thybullek 17 puntu, 6 lapurreta eta 5 blokeo lortu zituen Coloradoren aurka etxean 64-55 irabazita, Huskiesek Pac-12ko denboraldi erregularreko tituluaren zati bat lortzen laguntzeko. Aste hasieran, Utahren aurkako garaipena barne, batez beste 13,5 puntu, 6,0 lapurreta, 4,5 blokeo eta 5,0 errebote lortu zituen Pac-12ko Asteko Jokalariaren ohoreak bere ibilbidean lehen aldiz irabazteko. Thybullek Naismith Defensive Player of the Year eta Lefty Driesell saria irabazi zituen nazioko defentsako jokalaririk onenaren gisa. All-Pac-12ko Lehen taldeko jokalari ere izendatu zuten, eta, konferentziaren historian, Pac-12ko Urteko Defentsako Jokalari gisa errepikatzen zuen bigarren jokalaria izan zen. NCAA I. Mailako jokalari guztiak gainditu zituen 126 lapurretarekin, eta horrek  Jason Kidd-ek aurretik zuen Pac-12ko denboraldi bakarreko errekorra hautsi zuen. Thybulle zortzigarren sailkatu zen nazio mailan 83 blokeorekin, azken bi hamarkadetan, gutxienez, 100 lapurreta eta 80 blokeo erregistratu duen jokalari bakarra bihurtuz. Batez besteko, 3,5 lapurreta eta 2,3 blokeo partidakoekin, azken 20 urteetan hiru jokalarietako bat izan da denboraldi batean, gutxienez, 2,0 lapurreta eta 2,0 blokeo izan duena, Thybullek Gary Payton ere gainditu zuen, 331 karrerako lapurreta, konferentziako liderra izateko, eta Pac-12ko historian, lehena izan zen 100 lapurreta denboraldiko bi denboralditan lortu zuena. Washingtonen, Chris Welpek zuen 186 blokeoen errekorra ere berdindu zuen, eta Huskiesen historian, 10 onenen artean sailkatutako jokalari bakarra da, bai karrerako lapurretetan, baita blokeotan ere.

Ibilbide profesionala

Philadelphia 76ers (2019-gaur egun) 
Philadelphia 76ersek Thybulle jomugan jarri zuten 2019ko NBAko aurreikuspenetarako. NBAko azken txapeldunaren, Toronto Raptorsen aurka, bigarren itzuliko kanporaketa galduta zetozen, eta, txapelketa bat lortzeko helburuan, berehala lagundu zezakeen norbait bilatzen ari ziren. Philadelphia 76ersek beste talde batzuetarako lan egiteari uzteko esan zion Thybulleri, eta, horren truke, lehen itzulian  24. zenbakiarekin hautatuko zuela hitzeman zuen. Hala, 20. zenbakira igo ziren hura hautatzeko, Boston Celticsen aurreikuspen-eskubideak jasoz Philadelphiaren 24. eta 33. hautaketen truke batean. 2019ko uztailaren 3an, Thybullek Philadelphia 76ersekin sinatu zuen. Urriaren 23an debutatu zuen NBAn, Celticsen aurka aulkitik atera eta 107-93 irabazita 3 puntu, 1 errebote, 1 asistentzia, 2 lapurreta eta 2 blokeorekin.  20 puntu lortu, 5 hiruko sartu eta 3 lapurreta egin ostean, abenduaren 8an Raptors-i irabazita, Allen Iversonekin bat egin zuen 1983az geroztik partida batean 5 hiruko eta 3 lapurreta erregistratu zituen Sixersen hasiberri bakar gisa. 2020ko uztailaren 11n, Thybulle 2020ko NBA Bubble-a erakusten duten blog estiloko YouTube bideo sorta bat kargatzen hasi zen Orlandoko (Florida) ESPN Wide World of Sports Complex-en.

2020-21eko bigarren denboraldian, Thybulle , NBAko Defentsa Orokorreko Bigarren Talderako izendatu zuten, nahiz eta partidako 20 minutu baino ez zituen egin. NBAko liderra izan zen 100 jabetzako 3,8 lapurretarekin eta 36 minutuko 5,6 aldaratzerekin.

2021eko urriaren 29an, Philadelphia 76ersek Thybulleren taldearen aukera hartu zuen, bere kontratua 2022-23 denboraldirako.luzatuz.

Selekzio nazionala 
Thybulle Australiako zein Estatu Batuetako herritartasun bikoitza da; beraz, bi herrialde horietako edozein talde nazional ordezkatzeko eskubidea du. 2020ko Tokioko Olinpiar Jokoetan Australiako Boomers ordezkatuko ote zuen galdetuta, Thybullek esan zuen harro zegoela bere sustrai australiarrez, baina horrek ez zuela suposatzen hautaketa automatikoa lortuko zuenik.

2021eko otsailaren 3an, Australiako Boomers talderako izendatu zuten Thybulle, 2021eko NBAko Finalen ondoren berehala hasiko ziren 2020ko Tokioko Olinpiar Joko atzeratuetarako. Australiari gizonezkoen saskibaloian inoizko lehen domina olinpikoa lortzen lagundu zion Thybullek; Esloveniari irabazi zion brontzezko domina jokoan.

Olinpiar Jokoak
2020ko Udako Olinpiar Jokoetan, Tokio 2020an (Tokio), brontzezko domina irabazi zuen Australiako taldearekin AEBko taldearekin (urrezkoa) eta Frantziakoarekin (zilarrezkoa) galduz. Hauek osatzen zuten taldea: Patty Mills, Matthew Dellavedova, Nathan Sobey, Dante Exum, Chris Goulding, Josh Green, Matisse Thybulle, Joe Ingles, Aron Baynes, Duop Reath, Nick Kay eta Jock Landale-k.

Udako Olinpiar Jokoetako emaitzak

Karrerako estatistikak

NBA

Denboraldi erregularra

Kanporaketak

Unibertsitatea

Erreferentziak

Kanpo estekak 

Arizonarrak
 Australiako saskibaloi jokalariak
Ameriketako Estatu Batuetako saskibaloi jokalariak
Philadelphia 76ers-en jokalariak
Olinpiar Jokoetako dominadunak saskibaloian
2020ko Udako Olinpiar Jokoetako dominadunak
2020ko Udako Olinpiar Jokoetako saskibaloilariak
Afro-amerikarrak